מעבר ג'רוויס

מעבר ג'רוויס (באנגלית: Jarvis Pass) הוא מעבר הרים בשטח הפארק הפרובינציאלי קאקווה בהרי הרוקי הצפוניים, על קו פרשת המים של אמריקה, בגבול בין פרובינציית אלברטה ופרובינציית קולומביה הבריטית שבקנדה.

גובהו של המעבר 1,500 מטרים מעל פני הים, והוא נמצא בין הר ג'רוויס והר הנינגטון.

היסטוריה 
ב-9 בדצמבר 1874, מגלה הארצות והחוקר  א. וו. ג'רוויס (E.W. Jarvis) והמייג'ור סי. פ. האנינגטון (C. F. Hanington) מאוטווה יצאו במשלחת חקר בהרי הרוקי הקנדיים, במטרה לקבוע איזה מסלול יכול לשמש את הרכבת הקנדית פסיפית. בפברואר 1875, גילה ג'רוויס את המעבר.

המעבר לא יכול היה לשמש את מעבר הרכבת בשל גובהו הרב.

המעבר נקרא על שם ג'רוויס, בשנת 1917. השם אומץ רשמית על ידי הוועדה הגאוגרפית ב-15 בדצמבר 1982. וההרים משני צדי המעבר נקראו הר ג'רוויס והר האנינגטון, על שם החוקרים.

קישורים חיצוניים
 תצלום לוויין של מעבר ג'רוויס
 מעבר ג'רוויס באתר peakfinder
 תחזית מזג אוויר עדכנית למעבר ג'רוויס
 סטטיסטיקות מזג אוויר למעבר ג'רוויס

הערות שוליים

הרי הרוקי הקנדיים
קו פרשת המים של אמריקה
קולומביה הבריטית: מעברי הרים